[{"text_idx": "#000000", "text": "Avasta Toila, idu\u0308lliline ku\u0308la Ida-Virumaal"}, {"text_idx": "#000001", "text": "Toila on idu\u0308lliline ku\u0308la Ida-Virumaal ning on eeska\u0308tt tuntud seal asuva termidega spaahotelli poolest, kuid avastamistva\u0308a\u0308rt kohti on seal palju rohkem."}, {"text_idx": "#000002", "text": "Toila peamine vaatamisva\u0308a\u0308rsus on Oru park, kus asus 19. sajandil suurejooneline loss koos pargiga, mis kingiti omal ajal Eesti esimesele presidendile Konstantin Pa\u0308tsile suveresidendiks. II maailmaso\u0303jas loss ha\u0308vis, kuid VR-prillidega saab teha hu\u0308ppe ajas tagasi ning na\u0308ha, kuidas park ja loss na\u0308gid va\u0308lja 1938. aastal."}, {"text_idx": "#000005", "text": "Suurematest linnadest kaugel ja mere la\u0308hedal asuv Toila on mo\u0303nus koht puhkamiseks. Siin saab nautida va\u0308rsket o\u0303hku ning kaunist pankrannikua\u0308a\u0308rset loodust. Toila rand on ideaalne koht pa\u0308ikese ja mere nautimiseks kuumal suvepa\u0308eval. Kui na\u0308lg na\u0308pistama hakkab, siis leiab siit ka mitmeid suurepa\u0308rase ko\u0308o\u0308giga so\u0308o\u0308gikohti."}, {"text_idx": "#000006", "text": "Toilas puhkust planeerides on la\u0308hikonnas ku\u0308lastamiseks veel palju kauneid kohti:"}, {"text_idx": "#000007", "text": "Pa\u0308ite maastikukaitseala, Ontika pankrannik, mis on u\u0308htlasi ka Balti klindi ko\u0303rgeim punkt, Eesti ko\u0303rgeimad joad: Valaste juga ja Kivisilla juga ning Sillama\u0308e rannapromenaad. Ko\u0303ik need paigad vaid mo\u0303ne minuti autoso\u0303idu kaugusel. So\u0303it Narva, kus ootavad avastamist jo\u0303epromenaad, Victoria bastionid, Narva kindlus ja Narva Raekoda kestab vaid 30 minutit."}, {"text_idx": "#000011", "text": "Ida-Virumaa on to\u0303eline seiklusmaa, sest siin on selleks va\u0308ga a\u0308gedad ja mitmekesised vo\u0303imalused. Seiklusi jagub nii maa alla, vee peale, ma\u0308e otsa, piirile ja mujalegi."}, {"text_idx": "#000012", "text": "Jaga oma elamusi Instagramis #idaviru #seiklusmaa #idavirumaa"}]